CELEX: 32011D0855
Language: fi
Date: 2011-12-15 00:00:00
Title: 2011/855/EU: Komission täytäntöönpanopäätös, annettu 15 päivänä joulukuuta 2011 , unionin osallistumisesta luonnonvaraisissa eläimissä esiintyvän suu- ja sorkkataudin hävittämiseksi toteutettujen tiettyjen toimenpiteiden rahoitukseen Kaakkois-Bulgariassa vuonna 2011–2012 (tiedoksiannettu numerolla K(2011) 9225)

|

32011D0855

2011/855/EU: Komission täytäntöönpanopäätös, annettu 15 päivänä joulukuuta 2011 , unionin osallistumisesta luonnonvaraisissa eläimissä esiintyvän suu- ja sorkkataudin hävittämiseksi toteutettujen tiettyjen toimenpiteiden rahoitukseen Kaakkois-Bulgariassa vuonna 2011–2012 (tiedoksiannettu numerolla K(2011) 9225)  

Virallinen lehti nro L 336 , 20/12/2011 s. 0075 - 0080

		Komission täytäntöönpanopäätös,annettu 15 päivänä joulukuuta 2011,unionin osallistumisesta luonnonvaraisissa eläimissä esiintyvän suu- ja sorkkataudin hävittämiseksi toteutettujen tiettyjen toimenpiteiden rahoitukseen Kaakkois-Bulgariassa vuonna 2011–2012(tiedoksiannettu numerolla K(2011) 9225)(Ainoastaan bulgariankielinen teksti on todistusvoimainen)(2011/855/EU)EUROOPAN KOMISSIO, jokaottaa huomioon Euroopan unionin toiminnasta tehdyn sopimuksen,ottaa huomioon tietyistä eläinlääkintäalan kustannuksista 25 päivänä toukokuuta 2009 tehdyn neuvoston päätöksen 2009/470/EY [1] ja erityisesti sen 8 artiklan 2 kohdan, 14 artiklan 4 kohdan toisen alakohdan, 20 artiklan, 23 artiklan, 31 artiklan 2 kohdan, 35 artiklan 2 kohdan ja 36 artiklan 2 kohdan,sekä katsoo seuraavaa:(1) Suu- ja sorkkatauti on luonnonvaraisten ja kotieläiminä pidettyjen sorkkaeläinten erittäin tarttuva virustauti, joka vaikuttaa vakavasti karjankasvatuksen kannattavuuteen ja aiheuttaa häiriöitä unionin sisäiseen kauppaan ja kolmansiin maihin suuntautuvaan vientiin.(2) Suu- ja sorkkataudin puhkeamiseen liittyy riski taudinaiheuttajan leviämisestä taudille alttiita eläinlajeja pitäville muille tiloille kyseisessä jäsenvaltiossa tai elävien taudille alttiiden eläinten tai niistä saatujen tuotteiden siirtojen kautta muihin jäsenvaltioihin ja kolmansiin maihin.(3) Yhteisön toimenpiteistä suu- ja sorkkataudin torjumiseksi, direktiivin 85/511/ETY sekä päätösten 89/531/ETY ja 91/665/ETY kumoamisesta ja direktiivin 92/46/ETY muuttamisesta 29 päivänä syyskuuta 2003 annetussa neuvoston direktiivissä 2003/85/EY [2] vahvistetaan toimenpiteet, jotka jäsenvaltioiden on taudinpurkauksen ilmetessä kiireellisesti toteutettava viruksen leviämisen estämiseksi.(4) Päätöksessä 2009/470/EY säädetään menettelyistä, joita käytetään myönnettäessä unionin rahoitusta yksittäisiin eläinlääkinnällisiin toimiin, myös hätätoimenpiteisiin. Kyseisen päätöksen 14 artiklan 2 kohdan nojalla jäsenvaltiot saavat rahoitusta suu- ja sorkkataudin hävittämiseksi toteutettavista tietyistä toimenpiteistä aiheutuviin kustannuksiin.(5) Suu- ja sorkkatautia esiintyi Bulgariassa vuonna 2011, ja tautitapauksia todettiin taudille alttiissa eläimissä. Bulgarian viranomaiset kykenivät osoittamaan tautitilanteen kehittymistä koskevista tiedoista säännöllisesti raportoimalla elintarvikeketjua ja eläinten terveyttä käsittelevälle pysyvälle komitealle sekä toimittamalla säännöllisiä raportteja komissiolle ja jäsenvaltioille, että ne ovat panneet tehokkaasti täytäntöön direktiivissä 2003/85/EY säädetyt torjuntatoimenpiteet.(6) Bulgarian viranomaiset ovat siten täyttäneet kaikki niille kuuluvat tekniset ja hallinnolliset velvoitteet, jotka koskevat päätöksen 2009/470/EY 14 artiklan 2 kohdassa ja komission asetuksen (EY) N:o 349/2005 [3] 6 artiklassa säädettyjä toimenpiteitä.(7) Direktiivin 2003/85/EY 85 artiklan 3 kohdan mukaisesti Bulgarian toimivaltainen viranomainen sovelsi direktiivin liitteessä XVIII olevassa A osassa säädettyjä toimenpiteitä taudin leviämisen vähentämiseksi heti kun luonnonvaraisissa eläimissä esiintynyt suu- ja sorkkataudin primääritapaus oli varmistunut.(8) Koska suu- ja sorkkatautia esiintyi alueilla, joilla oli sekä luonnonvaraisia eläimiä että taudille alttiita kotieläimenä pidettyjä sorkkaeläimiä, jäsenvaltio laati ensimmäistä kertaa suunnitelman suu- ja sorkkataudin hävittämiseksi luonnonvaraisista eläimistä tartuntavyöhykkeeksi määritellyllä alueella ja määritteli kyseisen alueen tiloihin kohdistuvat toimenpiteet direktiivin 2003/85/EY liitteessä XVIII olevan B osan mukaisesti.(9) Bulgaria toimitti 4 päivänä huhtikuuta 2011 eli 90 päivän kuluessa luonnonvaraisissa eläimissä esiintyneen suu- ja sorkkataudin varmistumisesta suunnitelman suu- ja sorkkataudin hävittämiseksi luonnonvaraisista eläimistä osissa Burgasin, Jambolin ja Haskovon alueita.(10) Komissio arvioi Bulgarian toimittaman suunnitelman ja hyväksyi 5 päivänä elokuuta 2011 komission täytäntöönpanopäätöksen 2011/493/EU [4] suunnitelman hyväksymisestä suu- ja sorkkataudin hävittämiseksi Bulgariassa.(11) Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 [5] 75 artiklan sekä Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23 päivänä joulukuuta 2002 annetun komission asetuksen (EY, Euratom) N:o 2342/2002 [6] 90 artiklan 1 kohdan mukaisesti toimielin tai viranomainen, jolle on siirretty päätöstä koskeva toimivalta, tekee ennen kuin unioni sitoutuu menoihin rahoituspäätöksen, jossa vahvistetaan menoja aiheuttavan toiminnan keskeiset osat.(12) On tarpeen vahvistaa unionin rahoitusosuus luonnonvaraisissa eläimissä esiintyvän suu- ja sorkkataudin hävittämisuunnitelman tiettyjen osien täytäntöönpanosta Bulgarialle aiheutuneista kustannuksista ottaen huomioon myös suu- ja sorkkatautia koskeva epidemiologinen erityistilanne Kaakkois-Balkanilla.(13) Tämän päätöksen nojalla olisi rahoitettava vahvistettuun hintaan seuraavat toimenpiteet: kiireelliset valvontatoimet, myös kansallisen vertailulaboratorion kehittäminen, sillä se on yksi harvoista laboratorioista koko alueella, jolla on suu- ja sorkkataudin diagnosointiin riittävä kokemus, eläinlääkinnällisen tietojärjestelmän kehittäminen siten, että torjuntatiedot liitetään eläinten siirtoja koskeviin valvontatietoihin, puhdistus- ja desinfiointitoimenpiteet sekä suurelle yleisölle tarkoitetut tiedotuskampanjat. Näiden toimien avulla unioni saa lisää tietoa tällaisten tapausten käsittelyyn tulevaisuudessa.(14) Varainhoidon valvontaan sovelletaan yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005 [7] 9, 36 ja 37 artiklan säännöksiä.(15) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,ON HYVÄKSYNYT TÄMÄN PÄÄTÖKSEN:1 artikla1. Bulgarialle voidaan myöntää rahoitustukea kustannuksiin, joita kyseiselle jäsenvaltiolle on aiheutunut tietyistä eläinlääkintäalan kustannuksista tehdyn päätöksen 2009/470/EY 8 artiklan, 14 artiklan 4 kohdan c alakohdan, 19 artiklan, 22 artiklan, 31 artiklan 1 kohdan, 35 artiklan 1 kohdan ja 36 artiklan 1 kohdan nojalla toteutetuista toimenpiteistä luonnonvaraisissa eläimissä esiintyvän suu- ja sorkkataudin torjumiseksi ja hävittämiseksi Kaakkois-Bulgariassa vuonna 2011 päätöksellä 2011/493/EU hyväksytyn hävittämissuunnitelman mukaisesti.Ensimmäinen kohta muodostaa varainhoitoasetuksen 75 artiklassa tarkoitetun rahoituspäätöksen.2. Unionin rahoitustuen kokonaismäärä saa olla enintään 890000 euroa.3. Ainostaan kustannuksiin, jotka ovat aiheutuneet liitteessä eriteltyjen toimenpiteiden suorittamisesta 4 päivän huhtikuuta 2011 ja 3 päivän huhtikuuta 2012 välisenä aikana ja jotka Bulgaria on maksanut ennen 5 päivää elokuuta 2012, voidaan myöntää yhteisrahoitusta unionin rahoitustuen muodossa liitteessä eritellyille toimille määrätyn enimmäismäärän verran.2 artikla1. Kustannukset, jotka Bulgaria esittää unionin rahoitustuen myöntämistä varten, on ilmaistava euroina, eikä niihin saa sisältyä arvonlisäveroa eikä mitään muita veroja.2. Jos Bulgarian kustannukset on ilmaistu muuna valuuttana kuin euroina, Bulgarian on muunnettava kustannukset euromääräisiksi käyttämällä viimeisintä vaihtokurssia, jonka Euroopan keskuspankki on vahvistanut ennen sen kuukauden ensimmäistä päivää, jona jäsenvaltio tekee maksupyynnön.3 artikla1. Unionin rahoitustuki 1 artiklassa tarkoitetun suunnitelman täytäntöönpanolle myönnetään sillä edellytyksellä, että Bulgariaa) panee tehokkaasti täytäntöön 1 artiklassa tarkoitetun hävittämissuunnitelman unionin lainsäädännön asiaa koskevien säännösten mukaisesti, mukaan lukien direktiivin 2003/85/EY säännökset, kilpailusäännöt sekä julkisia hankintoja koskevat säännöt,b) toimittaa komissiolle viimeistään 31 päivään tammikuuta 2012 mennessä väliraportin hävittämissuunnitelman teknisestä toteutuksesta direktiivin 2003/85/EY liitteessä XVIII olevan B osan 5 kohdan mukaisesti sekä rahoitusta koskevan väliraportin 4 päivän huhtikuuta 2011 ja 31 päivän joulukuuta 2011 väliseltä ajalta.c) toimittaa komissiolle 15 päivään syyskuuta 2012 mennessä loppukertomuksen hävittämissuunnitelman teknisestä toteutuksesta, jonka mukana on oltava tositteet Bulgarian 4 päivän huhtikuuta 2011 ja 3 päivän huhtikuuta 2012 välisenä aikana maksamista kustannuksista sekä saaduista tuloksista.d) ei hae muuta unionin tukea liitteessä eritellyille toimenpiteille, eikä ole aiemmin hakenut.2. Jos Bulgaria ei noudata 1 kohdan säännöksiä, komissio voi vähentää unionin rahoitustukea ottaen huomioon rikkomuksen luonteen ja vakavuuden ja unionille aiheutuneet taloudelliset menetykset.4 artikla1. Bulgarian on varmistettava, että toimivaltainen viranomainen säilyttää seitsemän vuoden ajan oikeaksi todistetut jäljennökset tositteista, jotka liittyvät 1 artiklan mukaisesti unionin tukea saaneisiin toimenpiteisiin, erityisesti laskut, palkkatositteet, työssäololistat ja asiakirjat, jotka liittyvät näytteiden lähettämiseen ja työmatkoihin.2. Bulgarian on kirjattava komissiolle ilmoitetut kustannukset kustannuslaskentajärjestelmäänsä ja säilytettävä alkuperäiset maksutositteet seitsemän vuoden ajan tilintarkastusta varten.3. Edellä 1 kohdassa tarkoitetut tositteet on pyynnöstä toimitettava komissiolle.5 artiklaTämä päätös on osoitettu Bulgarian tasavallalle.Tehty Brysselissä 15 päivänä joulukuuta 2011.Komission puolestaJohn DalliKomission jäsen[1] EUVL L 155, 18.6.2009, s. 30.[2] EYVL L 306, 22.11.2003, s. 1.[3] EUVL L 55, 1.3.2005, s. 12.[4] EUVL L 203, 6.8.2011, s. 32.[5] EUVL L 248, 16.9.2002, s. 1.[6] EUVL L 357, 31.12.2002, s. 1.[7] EUVL L 209, 11.8.2005, s. 1.--------------------------------------------------LIITETaudille alttiissa luonnonvaraisissa eläimissä Kaakkois-Bulgariassa esiintyvän suu- ja sorkkataudin 4. huhtikuuta 2011 ja 3. huhtikuuta 2012 välistä aikaa koskevaan hävittämissuunnitelmaan liittyvien 1 artiklassa tarkoitettujen toimenpiteiden kustannuksetToimi | Hyväksytyssä suunnitelmassa oleva toimi | Vaatimukset | Yksikkömäärä | Kustannukset yksikköä kohti (EUR) | Kaikki yhteensä (EUR) | Unionin osuus prosentteina (%) |1.Valvonta | 1.1LaboratorioanalyysiKotieläimet | Testi: ELISA NSP | 2000 | 3,00 | 6000 | 100 |Testi: ELISA-vasta-ainetesti – O-tyyppi | 21024 | 3,50 | 73584 | 100 |RT-PCR | 2000 | 15,00 | 30000 | 100 |ELISA Ag | 2000 | 10,00 | 20000 | 100 |Välisumma | | | | 129584 | |1.2OtantaKotieläimet | Vakuumiputket | 21024 | 0,50 | 10512 | 100 |Näyteputket elimiä varten | 2000 | 0,50 | 1000 | 100 |Välisumma | | | | 11512 | |1.3LaboratorioanalyysiLuonnonvaraiset eläimet | Testi: ELISA NSP | 480 (282) | 3,00 | 1440 | 100 |Testi: ELISA-vasta-ainetesti – O-tyyppi | 480 (282) | 3,50 | 1680 | 100 |RT-PCR | 400 (282) | 15,00 | 6000 | 100 |ELISA Ag | 400 | 10,00 | 4000 | 100 |Välisumma | | | | 13120 | |1.4Näytteenottoluonnonvaraiset eläimet | Vakuumiputket | 282 | 0,50 | 141 | 100 |Näyteputket elimiä varten | 200 | 0,50 | 100 | 100 |Välisumma | | | | 241 | |1.5Luonnonvaraisten eläinten ansastaminen | Villisikojen ansat | 7 | 500,00 | 3500 | 100 |1.6Luonnonvaraisten eläinten ja kotieläinten, joilla ei ole omistajaa, kohdennettu metsästys ja ansastus | Työvoima (päiväpalkka) | 4650 | 22,00 | 102300 | 100 |Luodit | 400 | 2,00 | 800 | 100 |Muut kustannukset | 153 | 50,00 | 7650 | 100 |1.7Muut kustannukset: näytteiden keruu ja kuljetus laboratorioonkotieläimet + luonnonvaraiset eläimet | Kuljetus viikottain | 52 | 100,00 | 5200 | 100 |Välisumma | | | | 119450 | |1.8Kotikarjan kliininen tutkimus:työryhmä, myös näytteenoton jäljitettävyystarkastukset ja keskustietokannan online-päivitysKolme neljän asiantuntijan ryhmää | Miestyövoima (palkat + päiväraha/yöpyminen)/ kuukausi/asiantuntija | 12 (365 + 700) | 1065,00 | 153360 | 100 |Suojavaatteet | 6240 | 500,00 | 31200 | 100 |Muut kustannukset: kuljetus vuokra-autolla | 3 | 9000,00 | 27000 | 100 |Pääsy keskustietokantaan reaaliajassa on-line | |nopeilla kannettavilla tietokoneilla, joissa on riittävä muisti ja GPS-laite | 3 | 1000,00 | 3000 | 100 |matkapuhelimilla | 3 | 500,00 | 1500 | 100 |Välisumma | | | | 216060 | |2.Puhdistus ja desinfiointi | 2.1Puhdistus ja desinfiointi | Desinfiointiasemat (rakennus) | 16 | 200,00 | 3200 | 100 |Desinfiointiasemat (ylläpito) | 17 | 200,00 | 3400 | 100 |Työryhmän autojen desinfiointi | 3 | 200,00 | 600 | 100 |Välisumma | | | | 7200 | |3.Kansallisen vertailulaboratorion parannukset | 3.1Kansallisen vertailulaboratorion kapasiteetin vahvistaminen suu- ja sorkkataudin osalta | Koneet, laitteet ja kulutustavarat | | | 128000 | 100 |Välisumma | | | | 128000 | |4.Eläinlääkinnällinen tietojärjestelmä | 4.1Tietokannan (VetIS) parantaminen ja integrointi laboratoriotietojärjestelmään | Laitteistot, ohjelmistot ja ohjelmointi | | | 957000 | 25 |Välisumma | | | | 239250 | |5.Tiedotuskampanja | 5.1Tiedotuskampanja | 12 kokousta vuotta ja aluetta kohti, esitteet ja muu tiedotusaineisto | 36 | 500,00 | 18000 | 100 |Välisumma | | | | 18000 | || Yhteensä | | | | 882417 | |--------------------------------------------------